CELEX: 32021D0055
Language: hu
Date: 2021-01-22 00:00:00
Title: A Tanács (KKPB) 2021/55 határozata (2021. január 22.) a tunéziai helyzet tekintetében egyes személyekkel és szervezetekkel szemben hozott korlátozó intézkedésekről szóló 2011/72/KKBP határozat módosításáról

2021.1.25.   
               
               
                  HU
               
               
                  Az Európai Unió Hivatalos Lapja
               
               
                  L 23/22
               
            
         A TANÁCS (KKPB) 2021/55 HATÁROZATA
         (2021. január 22.)
         a tunéziai helyzet tekintetében egyes személyekkel és szervezetekkel szemben hozott korlátozó intézkedésekről szóló 2011/72/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2011. január 31-én elfogadta a tunéziai helyzet tekintetében egyes személyekkel és szervezetekkel szemben hozott korlátozó intézkedésekről szóló 2011/72/KKBP határozatot (1).
                  
               
                     (2)
                  
                  
                     A 2011/72/KKBP határozat felülvizsgálata alapján a korlátozó intézkedéseket 2022. január 31-ig meg kell hosszabbítani, továbbá az említett határozat mellékletében négy személyre vonatkozóan törölni kell a bejegyzéseket, továbbá két személyre vonatkozóan aktualizálni kell a védelemhez és a hatékony bírói jogvédelemhez való jogra vonatkozó információkat.
                  
               
                     (3)
                  
                  
                     A 2011/72/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2011/72/KKBP határozat a következőképpen módosul:
            
                        1.
                     
                     
                        az 5. cikk helyébe a következő szöveg lép:
                        
                           „5. cikk
                           Ezt a határozatot 2022. január 31-ig kell alkalmazni. E határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, e határozat szükség szerint megújítható vagy módosítható.”;
                        
                     
                  
                        2.
                     
                     
                        a melléklet e határozat mellékletének megfelelően módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napját követő napon lép hatályba.
         
         
            Kelt Brüsszelben, 2021. január 22-én.
            
               
                  a Tanács részéről
               
               
                  az elnök
               
               A.P. ZACARIAS
            
         
         
            (1)  A Tanács 2011/72/KKBP határozata (2011. január 31.) a tunéziai helyzet tekintetében egyes személyekkel és szervezetekkel szemben hozott korlátozó intézkedésekről (HL L 28., 2011.2.2., 62. o.).
      
      
         
            MELLÉKLET
            A 2011/72/KKBP határozatban a melléklet a következőképpen módosul:
            
                        1.
                     
                     
                        az A. részben (Az 1. cikkben említett személyek és szervezetek jegyzéke) törölni kell az alábbi személyekre vonatkozó bejegyzéseket:
                        
                                    22.
                                 
                                 
                                    Bouthaina Bent Moncef Ben Mohamed TRABELSI
                                 
                              
                                    23.
                                 
                                 
                                    Nabil Ben Abderrazek Ben Mohamed TRABELSI
                                 
                              
                                    41.
                                 
                                 
                                    Akrem Ben Hamed Ben Taher BOUAOUINA
                                 
                              
                                    47.
                                 
                                 
                                    Slim Ben Tijani Ben Haj Hamda BEN ALI;
                                 
                              
                  
                        2.
                     
                     
                        a B. rész (A tunéziai jog szerinti, a védelemhez és a hatékony bírói jogvédelemhez való jog) a következőképpen módosul:
                        
                                    a)
                                 
                                 
                                    az alábbi személyekre vonatkozó bejegyzéseket törölni kell:
                                    
                                                22.
                                             
                                             
                                                Bouthaina Bent Moncef Ben Mohamed TRABELSI
                                             
                                          
                                                23.
                                             
                                             
                                                Nabil Ben Abderrazek Ben Mohamed TRABELSI
                                             
                                          
                                                41.
                                             
                                             
                                                Akrem Ben Hamed Ben Taher BOUAOUINA
                                             
                                          
                                                47.
                                             
                                             
                                                Slim Ben Tijani Ben Haj Hamda BEN ALI;
                                             
                                          
                              
                                    b)
                                 
                                 
                                    az alábbi személyekre vonatkozó bejegyzések helyébe a következő bejegyzések lépnek:
                                    
                                                „14.
                                             
                                             
                                                Samira Bent Mohamed Ben Rhouma TRABELSI
                                                Az állami pénzeszközök, illetve vagyon hűtlen kezeléséhez kapcsolódó vizsgálat, illetve bírósági eljárás jelenleg is tart. A Tanács rendelkezésére álló információk alapján a védelemhez és a hatékony bírói jogvédelemhez való jog nem sérült azon bírósági eljárások során, amelyekre a Tanács támaszkodott. Ezt mindenekelőtt az a tény bizonyítja, hogy Samira Bent Mohamed Ben Rhouma TRABELSI-t 2011. augusztus 11-én ügyvédje jelenlétében hallgatta meg vizsgálóbíró.
                                             
                                          
                                                45.
                                             
                                             
                                                Montassar Ben Habib Ben Bouali LTAIEF
                                                Az állami pénzeszközök, illetve vagyon hűtlen kezeléséhez kapcsolódó vizsgálat, illetve bírósági eljárás jelenleg is tart. A Tanács rendelkezésére álló információk alapján a védelemhez és a hatékony bírói jogvédelemhez való jog nem sérült azon bírósági eljárások során, amelyekre a Tanács támaszkodott. Ezt mindenekelőtt az a tény bizonyítja, hogy Montassar Ben Habib Ben Bouali LTAIEF-et 2011-ben és 2013-ban ügyvédjei jelenlétében hallgatta meg vizsgálóbíró.”